《龙山会 其一 南丰登高》
宋代·赵以夫

重整登高屐。群玉峰头，万里秋无极。远山青欲滴。

新雁过、缥缈孤云天北。烟入小桥低，水痕退、寒流澄碧。

对佳辰，惊心客里，鬓丝堪摘。

风流晋宋诸贤，骑台龙山，俯仰皆陈迹。凭阑看落日。

嗟往事、唯有黄花如昔。醉袖舞西风，任教笑、参差凫舄。

但回首、东篱久负，有谁知得。

作者简介：赵以夫(1189－1256)，字用父，号虚斋，福建省福州府长乐县（今福建省福州市长乐区）人。南宋嘉定十年(1217)进士。历知邵武军、漳州，皆有治绩。嘉熙初(1237)，为枢密都承旨兼国史院编修官。二年，知庆元府兼沿海制置副使，四年，复除枢密都承旨，淳祐五年(1245)，出知建康府，七年，知平江府。以资政殿学士致仕。有《虚斋乐府》。